为下列古文添加标点：
璠少忠谨有干略永安中辟州都督太祖为牧补主薄以勤事被知每蒙褒赏大统四年引为丞相府行参军寻转田曹参军东合祭酒加散骑侍郎稍迁兼太常少卿都水使者历蕃部兵部虞部民部吏部等诸曹郎中六官建拜计部下大夫孝闵帝践阼转守庙下大夫以选为东道大使抚巡州防寻加车骑大将军仪同三司封长乐县子邑五百户出为玉壁总管府长史保定中迁鸿州刺史入为小纳言
答案：璠少忠谨，有干略。永安中，辟州都督。太祖为牧，补主薄。以勤事被知，每蒙褒赏。大统四年，引为丞相府行参军。寻转田曹参军、东合祭酒，加散骑侍郎。稍迁兼太常少卿、都水使者，历蕃部、兵部、虞部、民部、吏部等诸曹郎中。六官建，拜计部下大夫。

　　孝闵帝践阼，转守庙下大夫。以选为东道大使，抚巡州防。寻加车骑大将军、仪同三司，封长乐县子，邑五百户。出为玉壁总管府长史。保定中，迁鸿州刺史，入为小纳言。